ขับรถเที่ยวเขาค้อ พอแวะถ่ายรูปไหว้พระที่เจดีย์กาญจนาภิเษกเสร็จก็คิดกันว่าหาอะไรที่มันบ้านๆกินดูดีกว่าเดินมาดูฝั่งตรงข้าม เจอร้านหมูกะทะร้านนี้จึงลองเข้ามาดูครับ สิ่งแรกที่สนใจร้านนี้คือบรรยากาศร้านแบบบ้านๆสบายๆโต๊ะตั้งบนดินห่างๆกันหน่อย โปร่งๆลมเย็นๆอะลองดูละกัน โดยร้านนี้จะให้จานใหญ่ๆมาแล้วเราตักกันเองตามชอบ ตักเสร็จเค้าจะเอาไปชั่งตาชั่งครับ ครึ่งโล 259฿ หนึ่งโล 359฿ และโลครึ่ง(จัมโบ้) 459฿ โดยถ้าสั่งถึงโลครึ่งจะได้น้ำอัดลมฟรีขวดลิตร 2 ขวดครับ 

สำหรับรสชาติและวัตถุดิบด้วยความที่ไม่ได้คาดหวังอะไรกับร้านบ้านๆเลยมองว่าก็พอกินได้นะ หมูหมักเค้าซื้อแบบหมักมาแล้วใส่ถุงมาเทน่าจะสะอาดใช้ได้หมูนุ่มดีแต่ชิ้นใหญ่เกินน่าจะหั่นซะหน่อย สามชั้นสไลด์มาใช้ได้ครับชิ้นสวยอยู่ ไก่หมักและเบคอนรมควันก็โอเค เต้าหู้ชิ้นละ 15฿ เห็ดเข็มทองกำละ 25฿ ผักมากับชุด ส่วนน้ำจิ้มมีสองแบบ น้ำจิ้มหมูกะทะสีแดงพอกินได้ออกหวานเผ็ดครับ ส่วนน้ำจิ้มซีฟู้ดแบบทำเองรสชาติมั่วๆหน่อยครับบรรยายไม่ถูกแต่ก็จิ้มๆตัดกันไป 555 อ้อในชุดผักมีไข่กับวุ้นเส้นด้วยนะครับ

โดยสรุปถ้ามาเที่ยวแล้วอยากกินอะไรบ้านๆ ไม่คิดอะไรมากก็กินได้ครับร้านนี้ น้ำซุปเติมได้ น้ำจิ้มเติมได้ เปลี่ยนกระทะได้ ก็พอไหวครับ